stanford-oval/wikipedia huggingface dataset:
הפארק הלאומי הר ריינייר
היסטוריה אנושית > הפארק הלאומי > ממלחמת העולם השנייה

מאמצע שנות ה-50 של המאה ה-20 היה הפארק הלאומי הר ריינייר הפארק הראשון שקיבל מימון לפיתוח תחת תוכנית משימה 66. במסגרת התוכנית הושם דגש מיוחד על השירות למבקרים: הוקמו מבנים חדשים, נסללו כבישים ושבילים במטרה להקל על עומס התחבורה ולאפשר הגעה למקומות נוספים בפארק. החלק המזרחי של הפארק חובר לחלק המערבי לאחר שהושלם כביש קניון סטיוונס (Stevens Canyon Road),‏ 25 שנים לאחר תחילת סלילתו. המחיר היה בהזנחה של ניטור הפגיעה בסביבה ורק בתחילת שנות ה-60 שבו להתמודד גם איתה.
מאז אמצע שנות ה-60 לא חלו שינויים משמעותיים בפארק, כשהשינוי העיקרי הוא הגידול בכמות המבקרים. השיא היה ב-1977, אז ביקרו בפארק כמעט 2.5 מבקרים. מאז כמות המבקרים השנתית משתנה משנה לשנה, וב-2016 ביקרו בפארק מעל ל-1.8 מיליון איש. מספר הניסיונות לטפס לפסגת הר ריינייר גדל פי עשרה מאז 1965. בתגובה למגמות אלו הפארק חילק את ההר לאזורי שימוש שונים בהתאם לסוגי הנופש שהמבקרים מחפשים. חוק אזורי הטבע הבראשיתיים של וושינגטון מ-1988 קבע 98% משטח הפארק כאזור טבע בראשיתי, הגדרה המעניקה הגנה גדולה יותר. מימון להגנת משאבי הטבע הוביל למאמץ מרוכז להבנת המערכות האקולוגיות בפארק וכיצד בני האדם משפיעים עליהן. ב-2008 נבנה מרכז מבקרים חדש באתר פרדייז שבו מושם דגש על בחינה נרחבת ומעודכנת של משאבי הפארק.
הפארק הוכרז אתר היסטורי לאומי (National Historic Landmark) ב-18 בפברואר 1997, כחלון ראווה לאדריכלות הכפרית של שירות הפארקים הלאומיים של שנות ה-20 וה-30 של המאה ה-20, כפי שמודגם באכסניית פרדייז (Paradise Inn), יצירת מופת מוקדמת של תכנון של השירות. כנפת אתר היסטורי לאומי הפארק רשום במרשם הלאומי של מקומות היסטוריים (National Register of Historic Places).
היסטוריה אנושית > הפארק הלאומי > השיטפון של 2006

הפארק הלאומי הר ריינייר נסגר בשל שיטפונות עזים כתוצאה מסופת גשם שמקורה בתופעה המטאורולוגית המכונה "פיינאפל אקספרס" ב-6 בנובמבר 2006. בתוך 36 שעות ירדו באזור 460 מילימטרים של גשם. אתרי מחנאות וכבישים ברחבי הפארק נשטפו. מרכזי המבקרים בפרדייז ובלונגמיר נותקו מרשת החשמל. אתר המחנאות סנשיין פוינט (Sunshine Point Campground), בסמוך לכניסת ניסקוואלי לפארק נהרס ולא נפתח.
הפארק נפתח מחדש לתנועת כלי רכב דרך כביש 706 של מדינת וושינגטון בכניסת ניסקוואלי.
ניהול הפארק

הפארק הלאומי מנוהל על ידי שירות הפארקים הלאומיים של ארצות הברית, יחידת משנה במחלקת הפנים של ארצות הברית. תקציב שירות לאומי זה בשנת 2016 היה 3.376 מיליארד דולר והוא מנהל אזורים מוגנים ברמה הלאומית בשטח כולל של כ-340,000 קילומטרים רבועים.
ב-2016 היה תקציב הפארק כ-13 מיליון דולר, בפארק מועסקים כ-125 עובדים קבועים ועוד כ-175 עובדים זמניים בתקופת שיא הביקורים בין מאי לספטמבר. תקציב זה מיועד בעיקר לתשלום משכורות לצוות העובדים ולשפץ ולשדרג כבישים ומבנים. הצוות אחראי לקבלת פנים למבקרים ולהדרכתם. הוא גם מתמודד עם התפשטות המינים הפולשים ומנטר מקרוב את ההתפתחות של אוכלוסיות של מינים בסיכון. הצוות גם מפקח על תחזוקת התשתיות ושיפוץ המבנים ההיסטוריים.
תפקידו של שירות הפארקים הלאומיים של ארצות הברית הוא לשמר ולהגן על המשאבים הטבעיים ותרבותיים. הקונגרס של ארצות הברית העניק לו את התואר של הסוכנות הפדרלית במסגרת אשרור של החוק האורגני של שירות הפארקים הלאומיים ב-25 באוגוסט 1916. על פי חוק זה, ייעודו של השירות הוא לקדם ולהסדיר את השימוש בפארקים לאומיים על ידי הגנה על נופים, חיות הבר ואתרים היסטוריים על מנת להשאיר אותם שלמים לדורות הבאים. ציד, כריתת עצים ולקיחת משאבים טבעיים ותרבותיים בלתי חוקיים בתוך הפארק. חיפוש נפט או גז והפקתם אסורים גם הם.
תיירות

הפארק, הר הגעש שלו ונופיו ההרריים מושכים בין מיליון לשני מיליון תיירים מדי שנה, הודות לקרבה למטרופולינים גדולים כדוגמת סיאטל. עם זאת, הפארק הלאומי הפופולרי ביותר במדינת וושינגטון הוא הפארק הלאומי אולימפיק, שאליו מגיעים יותר משלושה מיליון מבקרים מדי שנה.
תיירות > הגישה לפארק ובתוכו

הדרך היחידה להגיע לפארק היא בכביש. כביש 410 מחבר בין הפארק לכביש בין-מדינתי 5 (האזור המטרופוליטני של סיאטל–טקומה), אבל הוא סגור חלקית מנובמבר עד מאי בשל שלגים. בכל אופן, מרבית שטח הפארק נגישה רק בהליכה רגלית.
הפעילויות המוצעות במסגרת הפארק כוללות הליכה בשבילים, מחנאות, טיולי אופניים, דיג, טיפוס הרים וסקי למרחקים.
השביל העיקרי קרוי "שביל וונדרלנד" (Wonderland Trail), אורכו 150 קילומטרים והוא מקיף את כל הר ריינייר. השלמתו דורשת בין עשרה לשנים עשר ימי צעידה והוא נועד רק לבעלי יכולת כי הוא כולל עליות וירידות רבות בגובה. הפארק כולל שבילים רבים נוספים. שביל הרכס הפסיפי החוצה את ארצות הברית מקנדה עד מקסיקו עובר בחלק המזרחי של הפארק.
תיירות > אתרים עיקריים > פרדייז

פרדייז (Paradise, מילולית "גן עדן", 46°47′N 121°44′W﻿ / ﻿46.79°N 121.74°W﻿ / 46.79; -121.74﻿ (Paradise)) הוא אזור בגובה 1,600 מטרים מעל פני הים על המדרון הדרומי של הר ריינייר, כ-30 קילומטרים מזרחית לכניסת ניסקאוולי לפארק, וכולל את עמק פרדייז (Paradise Valley) ואת קרחון פרדייז (Paradise Glacier), שהוא המקור לנחל פרדייז (Paradise River), יובל של הנהר ניסקוואלי. את הכינוי לאזור נתנה וירינדה לונגמיר (Virinda Longmire) בקיץ 1885 שעה שצפתה בפריחת פרחי הבר בכרי הדשא האלפיניים שם. מפרדייז נשקפים הר ריינייר ורכס טטוש (Tatoosh Range).
פרדייז הוא היעד הפופולרי ביותר עבור המבקרים בפארק הלאומי הר ריינייר. כ-70% ממעל ל-1.3 מיליון המבקרים בפארק ב-2012 הגיעו לפרדייז. הכביש מכניסת ניסקאוולי לפארק ועד פרדייז (כביש 706 של וושינגטון) הוא אחד הכבישים הבודדים בפארק הפתוחים לתנועת מכוניות בחורף.
בפרדייז שוכנים המבנים ההיסטוריים "פונדק פרדייז" (Paradise Inn) שנבנה ב-1916, "Paradise Guide House" שנבנה ב-1920 ובו מקבלים רישיונות טיפוס והדרכה על תנאי הטיפוס ו"מרכז המבקרים על שם הנרי ג'קסון" (Henry M. Jackson Visitor Center) שנבנה במקור ב-1966, ונבנה מחדש ב-2008.
הפעילויות המוצעות למבקרים בפרדייז כוללות הליכה בשבילים, סקי למרחקים ושיט אבובים.
תיירות > אתרים עיקריים > לונגמיר

לונגמיר (Longmire‏, 46°45′N 121°49′W﻿ / ﻿46.75°N 121.81°W﻿ / 46.75; -121.81﻿ (Longmire Visitors Centre)) הוא מרכז מבקרים בפארק הלאומי הר ריינייר השוכן כ-10.5 קילומטרים מזרחית מכניסת ניסקאוולי. האתר שוכן בעמק הנהר ניסקאוולי בגובה 842 מטרים מעל פני הים בין רכס רמפרטס (Ramparts Ridge) ורכס טטוש (Tatoosh Range). האתר מוקף ביערות ראשוניים של אשוח דאגלס, ארז אדום מערבי וצוגה מערבית. באתר שוכנים "פונדק הפארק הלאומי הר ריינייר" (Mount Rainier's National Park Inn), מוזיאון לונגמיר (Longmire Museum) ובניין המנהלה של שירות הפארקים שנבנה ב-1928 וכיום הוא מרכז המידע על אזור הטבע הבראשיתיים. פונדק הפארק הלאומי הר ריינייר הוא האכסניה היחידה הפועלת בפארק במשך כל השנה.
לונגמיר הוא היעד הפופולרי השני עבור המבקרים בפארק הלאומי הר ריינייר. כ-40% ממעל ל-1.3 מיליון המבקרים בפארק ב-2012 הגיעו לפרדייז. אתר המחנאות קוגר רוק (Cougar Rock) שוכן כ-3 קילומטרים מערבית ללונגמיר.
הפעילויות באתר כוללות הליכה בשבילים, בהם המגיעים למפלים ולמעיינות החמים. לונגמיר הוא אחד מנקודות ההתחלה של שביל סובב הר ריינייר (Wonderland Trail).
תיירות > אתרים עיקריים > סנרייז

"סנרייז" (Sunrise, מילולית "זריחה" 46°55′N 121°38′W﻿ / ﻿46.91°N 121.64°W﻿ / 46.91; -121.64﻿ (Sunrise Visitors Centre)) הוא אתר ובו אכסניה (Sunrise Day Lodge, שאי אפשר ללון בה) ומרכז מבקרים השוכן בחלק הצפון-מזרחי של הפארק. בגובה 1,950 מטרים מעל פני הים זו הנקודה הגבוהה ביותר בפארק אליה אפשר להגיע במכונית. מהאתר יש תצפית על קרחון אמונס ופסגת הר ריינייר ויש שפע שבילים היוצאים מהאתר, בהם לאתר עמודוני הלבה. בקיץ יש פריחה מרהיבה של פרחי בר. הגישה לסנרייז אפשרית מכביש הפונה מכביש 410 במרחק של כ-20 קילומטרים צפונית-מערבית מכניסת וייט ריוור או כ-100 קילומטרים צפונית-מזרחית מכניסת ניסקאוולי.
תיירות > אתרים עיקריים > אתרים אחרים

אוהנאפקוש (Ohanapecosh) הוא אתר ובו מרכז מבקרים, תחנה של עובדי הפארק ואתר מחנאות (הכולל 188 אתרים רגילים ושני אתרי קבוצות) השוכן בחלק הדרום-מזרחי של הפארק, כ-5 קילומטרים צפונית לגבול הפארק מכביש 123 של וושינגטון. האתר שוכן בתוך עמק עמוק, בגובה של פחות מ-600 מטרים מעל פני הים, בתוך חורשות של יערות ראשוניים והוא המקום היחיד שעבר פיתוח בפארק שממנו אי אפשר לראות את הר ריינייר. מהאתר אפשר לבקר במעיינות החמים של אוהנאפקוש, בחורשת האבות, ובמפלי הכסף.
תחנת הכניסה נהר קרבון (Carbon River Entrance Station) – שוכנת בפינה הצפון-מערבית של הפארק והגישה אליה מכביש 165 של וושינגטון. זהו האתר היחיד של יער גשם ממוזג בהר ריינייר. יש אתר מחנאות ושביל קצר דרך יער הגשם, כמו גם שביל המוביל לקרחון קרבון, אחד מהקרחונים המגיעים לנקודה הנמוכה ביותר ב-48 המדינות הרצופות של ארצות הברית.
אגם מואיץ' (Mowich Lake) – אגם קרחוני שהוא האגם הגדול והעמוק ביותר בפארק. הוא שוכן דרומית לאתר קרבון בקצה הדרומי של כביש 165. בסמוך לאגם יש אתר מחנאות, אתר פיקניקים ושבילי הליכה.
בתרבות

ב-1999 החלה לפעול תוכנית הקוורטרים של 50 המדינות (50 State Quarters) ועל פיה הוכנסו למחזור מטבעות קוורטר שבהם בצד הנושא התנוסס דיוקן משופר של ג'ורג' וושינגטון ועיצוב צד הערך התחלף חמש פעמים בשנה והציג מוטיבים ומוטו של חמישים מדינות ארצות הברית. החל מ-11 באפריל 2007 טבעה מטבעת ארצות הברית קוורטר המנציח את מדינת וושינגטון שבו בצד הערך המוטיב כולל את הר ריינייר.
מדינת וושינגטון מציעה מהדורה מיוחדת של לוחיות רישוי למכוניות המציגה את הר ריינייר. לוחית זו יקרה יותר מהלוחית הרגילה והפרשי המחיר נתרמים על ידי המדינה לתקציב הפארק הלאומי.
לקריאה נוספת

Robert H. Ruby, John Arthur Brown, A guide to the Indian tribes of the Pacific Northwest, University of Oklahoma Press, 1992 (ISBN 9780806124797)
Harris Ann G., Tuttle Esther, Geology of National Parks, Kendall Hunt Publishing Co, Iowa, 1997 (ISBN 0-7872-5353-7)
Sandra Bao, Lonely Planet Washington, Oregon & the Pacific Northwest, Lonely Planet, 2008 (ISBN 9781740595346)
Mike Gauthier, Mount Rainier: A Climbing Guide: 3rd Edition, Mountaineers Books, 2017 (ISBN 9781594858437
(ISBN 9781594850486)
Ron Warfield, Mount Rainier National Park: Including a Perilous Paradise, Sierra Press, 1998 (ISBN 9780939365661
Harvey Manning, Ira Spring, 50 Hikes in Mount Rainier National Park, Mountaineers Books, 1999 (ISBN 9780898865721
ביאורים

↑  ההצעה של פרופ' שובאל למילה debris, שברי סלעים שהתפוררו כתוצאה מתהליכי בליה וסחיפה
↑  באנגלית Mission 66, תוכנית בת עשר שנים של שירות הפארקים הלאומיים שמטרתה להרחיב בצורה משמעותית את השירותים למבקרים עד 1966, בזמן לציון יובל להקמת השירות
↑  באנגלית Pineapple Express, תופעה מטאורולוגית המאופיינת בזרם עז ועקבי של לחות אטמוספירית וקשורה למשקעים רבים מהמים הסמוכים לאיי הוואי ומגיעה עד למקום כלשהו לאורך חופה המערבי של אמריקה הצפונית
כתובת גול

צילום לוח השיש
כתובת גול היא כתובת פיניקית על לוח שיש שהתגלה במלטה בשנת 1855, ומקורו באי גוזו במאות ה־3–2 לפנה"ס. הוא נמצא כעת במוזיאון גוזו לארכאולוגיה (אנ').
הכתובת

הכתובת מנציחה את חידוש מקדשי האי, ומסומנת KAI 62.
פעל וחדש עם גול אית שלש [... ואית]

מקדש בת צדמבעל ואית מ[קדש... ואית]

מקדש בת עשתרת ואית מקד[ש...]

בעת ר אדר ערכת ארש בן יאלפ[על...]

שפט בן זיבקם בן עבדאשמן בן יא[לפעל...]

זבח בעלשלך בן חנא בן עבדאשמן[...]

בלא בן כלם בן יעזר שמר מחצב יא[...]

עם גול
הכתובת > פירוש

נחום סלושץ פירש את הכתובת: ”פעל וחידש עם גולֹה את שלש[ת המקדשים..... ואת] מקדש בית צדמבעל ואת מ[קדש........... ואת] מקדש בית עשתרת ואת מקד[ש.........] בזמנו של ר(ב) אדיר המערכות ארש בן יאל[........] שפט בן זיבקם בן עבדאשמן בן יא[ל.. אשר על ה]זבח בעלשִׁלֵּךְ בן חנא בן עבדאשמ[ן.........] בלא בן כלם בן יעזר שומר מחצב י[... בשנת... ל]עם גולֹה”.
לנוסח "פעל וחידש" ראו נוסח דומה בכתובת מאדיל, ונוסח דומה עוד יותר בכתובת מקרתחדשת; ובכתובת נאו־פונית אחת נמצא ”חידש ואיקדש” (חידש והקדיש). הכינוי "עם גול" מכוון לממשלה אוטונומית שהייתה לפיניקים באי גול, הוא גוזו. בסוף ששרד לשורה הראשונה נכתב "שלש[...]", אולם יש מקום לארבעה מקדשים ברשימה לפחות. שם האלוהות "צדמבעל" לא ברור. "ר אדר ערכת" הוא כנראה "רב אדיר מערכות" (של חיי הקהילה והדת), כאשר "ר" הוא קיצור של "רב", כמו בתעריף מסלת (אנ'). ההשלמה "יאלפ[על]" מבוססת על השם "יאלפעל" שנמצא בכתובת אחרת, כאשר "יאל" הוא כנראה אלוהות (בכתובת נאו־פונית נמצא "יעלכש"). לשם "זיבקם" יש מקבילות שונות (למשל בנקבה בכתובת אביניון). "זבח" הוא בעל משרה דתית, שבמלטה נקראה ביוונית Ἱροθύτης. "שמר מחצב" הוא שומר מחצבי העם בגול.
פרסומים

הלוח פורסם לראשונה על ידי המזרחן האיטלקי מיכלאנג'לו לנצ'י (איט') בספרו "Ragionamento di Michelangelo Lanci intorno a nuova stela fenicia discoperta in Malta", ולאחר מכן על ידי הונורה תאודוריק ד'אלברט (אנ') בנספח לחיבורו על ארון אשמונעזר השני. את הכתובת הציג ללנצ'י אב המנזר האיטלקי דון לואיג'י מרצ'טי, שהוצב באי מלטה. מספר חוקרים הטילו ספק באותנטיות שלו, אך בהמשך גבר הקונצנזוס על מקוריותו.
הכתובת נודעה בשם Melitensia Quinta ("המלטזית החמישית"), כחלק מהטרמינולוגיה שבה השתמש גזניוס עבור ארבע הכתובות המלטזיות הקודמות (שני הקיפוסים של מלקרת ושני ניצבי מליטה (אנ')). כיום הכתובת ידועה בסימונים KAI 62 או CIS I 132.
ראו גם

רשימת כתובות כנעניות וארמיות
הקיפוסים של מלקרת
לקריאה נוספת

דפוס ראשון: Lanci, Michelangelo (1855). Ragionamento di Michelangelo Lanci intorno a nuova stela fenicia discoperta in Malta. pe' tipi di Giovanni Ferretti. Ragionamento di Michelangelo Lanci intorno a nuova stela fenicia discoperta in Malta. pe' tipi di Giovanni Ferretti.
Caruana, A. A. (1882). Report on the Phoenician and Roman Antiquities in the Group of the Islands of Malta. U.S. Government Printing Office.
Heltzer, M 1993 The Inscription CIS, 1, 132 from Gozo and the Political Structure of the Island in the Punic Period, in Frendo, A J (ed.), Journal of Mediterranean Studies, Vol 3 No 2 198-204
Vella, H C R 1995 Gozo in Classical Literature in Brigulio, L and Bezzina, J (eds), Gozo and its Culture, 13-48
הערות שוליים

↑  נחום סלושץ, אוצר הכתובות הפניקיות, דביר, 1942, עמ' 126
1 2 3  William Wright, On the Phoenician Inscription generally known as the 'Melitensis Quinta', Transactions of the Society of the Biblical Archaeology III, 1874, עמ' 389–399
↑  נחום סלושץ, אוצר הכתובות הפניקיות, דביר, 1942, עמ' 127–129
↑  CIS I 88: ”יתן ויטנא ו[חד]ש כל[ה]” (נתן והציב וחידש את כולו)
↑  KAI 80: ”חדש ופעל אית המטבח ז” (חידשו ופעלו (עשו) את המטבח הזה)
1 2 3 4  נחום סלושץ, אוצר הכתובות הפניקיות, דביר, 1942, עמ' 128
1 2 3 4  נחום סלושץ, אוצר הכתובות הפניקיות, דביר, 1942, עמ' 129
↑  נחום סלושץ, אוצר הכתובות הפניקיות, דביר, 1942, עמ' 130
↑  Honoré-Théodoric d'Albert de Luynes, Mémoire sur le Sarcophage et inscription funéraire d'Esmunazar, roi de Sidon, Paris: Plon, 1856
↑  Lanci, Michelangelo (1855). Ragionamento di Michelangelo Lanci intorno a nuova stela fenicia discoperta in Malta. pe' tipi di Giovanni Ferretti. Il signor abbate don Luigi Marchetti romano, stanziato nella isola di Malta, tra noi venuto a breve tempo di ritorno, fummi presentatore dell' epigrafico disegno asseguito sull' originale della fenicia scultura, cui prendo ad inchiedere; disegno lasciatomi a lavorarvi sopra per diciferarlo e mettere il suo contenuto alla chiarezza del giorno per chi giovarsene con migliore intendimento volesse. Ma come l'esemplare non era da sperta mano segnato, nè da intelligente orientalista, si chiaro appariva la negligenza e storpiatura delle forme letterali, che non consentivano al perdervi tempo per avventurar cose che non si sarebbono potuto dimostrare dappoi. Laonde consigliai il valente Marchetti a far sì, che, tornatosi a Malta, ne ritraesse una impronta in mollata carta su la pietra, ovvero si piacesse un modelletto in gesso qua in Roma ricapitarmi. Non tardarono settimane ch' ebbi presso di mè come il calco in carta, così anco il netto esemplare in fina scagliuola ottimamente operato. Allora fu evidente la varietà che passava dal primo disegno alla verace iscrizione, e, senza intramettere tempo, ne levai fedele una copia, intagliar la feci in pari grandezza, e tal ne addiyenne, quale alla veduta de cortesi filologi or metto in campo.
שירת הסטיקר

| --- | --- |

 סינגל בביצוע הדג נחש
 מתוך האלבום חומר מקומי
 יצא לאור:  2004
 תאריך הקלטה:  2004
 סוגה:  היפ-הופ
 שפה:  עברית 
 אורך:  4:19
 חברת תקליטים:  הד ארצי
 כתיבה:  דויד גרוסמן
 לחן:  חברי "הדג נחש"
 הפקה:  יוסי פיין
 
מכונית בישראל (2002) ועליה חלק מהסטיקרים המופיעים בשיר
"שירת הסטיקר" הוא שיר מחאה עברי שנכתב על ידי דויד גרוסמן והולחן על ידי חברי להקת הדג נחש, שביצעה אותו. השיר, שבו מתארחת אהובה עוזרי, המנגנת על בולבול טרנג, יצא בשנת 2004 ושולב באלבומה של הלהקה "חומר מקומי". מילות השיר משלבות טקסטים הלקוחים מסטיקרים שונים בנושאי פוליטיקה, דת וחברה.
רקע וכתיבה

גרוסמן סיפר שהתחיל לאסוף סטיקרים, ולבקש ממשפחתו לאסוף סטיקרים, בעקבות רצח יצחק רבין ב-1995. לאחר שאסף כ-120 סטיקרים החל להרכיב מהסטיקרים מילים לשיר ראפ. בעקבות עצת ילדיו יצר קשר גרוסמן עם שאנן סטריט, סולן הדג נחש, במטרה שהלהקה תלחין ותבצע את השיר. חברי הלהקה ביקשו להוסיף סטיקרים נוספים במטרה להפוך את השיר לקליל יותר, כמו "טסט בירכא", ולהחליף את הסטיקר "מוות לערבים" באמרה "מוות לערכים", משום שהם סברו שהוא קיצוני מדי.
הלחן התבסס על מקצב בס של סקסופון בריטון. עיקר הסטיקרים, וכלל הפוליטיים שבהם, מושרים בטון מיליטנטי, ולעומתם סטיקרים בעלי אווירה קלילה יותר מושרים במבטאים וטונאציות שונות.
בבית האחרון בשיר מושמעות מילים טעונות כגון "לחסל", "להדביר" ו"להרוג" במטרה להביע מחאה על קלות השימוש במילים לוחמניות.
בראיון רדיו אמר גרוסמן כי סיסמה אחת איננה קיימת בסטיקר והיא הומצאה על ידו, אולם לא הסכים לגלות באיזו מילה מדובר.
קליפ

בקליפ נראים אנשים ממגזרים שונים בחברה הישראלית, כשהטקסטים המושמים בפיהם הפוכים לעיתים למצופה מהם מלכתחילה (כך למשל בחור עם כיפה סרוגה אומר "דור שלם דורש שלום" או ערבי עם כאפיה אומר "אין שלום עם ערבים" או ברקע של אישה חרדית שמחזיקה תינוק נשמע המשפט "קרבי זה הכי, אחי"). לקראת סוף הקליפ מודבקים עשרות סטיקרים על מראה, כמטפורה על כך שמרוב סטיקרים, הזהות בחברה הישראלית מטשטשת.
בקליפ של שנת 2019 מוצגים הזמרים שרים בפיצול מסך, קטעים מהקליפ המקורי וקטעים מההופעות של השיר בדגש על קטעים שבהם רואים את אהובה עוזרי.
הכרה

עם צאתו זכה השיר להצלחה ניכרת. לאחר שב-23 במאי 2004 הוצג כמועמד למצעד הפזמונים השבועי של רשת ג', הוא צעד במשך 12 שבועות – מהם ארבעה שבועות ברצף (החל ב-20 ביוני) בראש המצעד. במצעד השנתי של התחנה לשנת תשס"ד הוא דורג במקום השלישי, והדג נחש, שהיה זה שירה היחידי במצעד באותה שנה, זכתה בתואר "להקת השנה". השיר זכה במקביל גם במקום הראשון במצעד השנתי של אתר ynet לשנת תשס"ד, שגם בו נבחרה הלהקה ללהקת השנה.
בסיכום השמעות השירים בתחנות קול ישראל, גלי צה"ל וגלגלצ ובערוץ המוזיקה 24 בשנת 2004 עלה כי "שירת הסטיקר" היה השיר המושמע ביותר; הייתה זו הפעם הראשונה ששיר היפ הופ היה השיר המושמע ביותר בכלי התקשורת בישראל. בשנת 2005 קיבל השיר את התואר "רינגטון פלטינה" מחברת סלקום, על 40,000 הורדות.
ב-2018 זכה "שירת הסטיקר" במקום הראשון במצעד שירי המחאה הישראליים של כל הזמנים שערכה תחנת הרדיו כאן גימל לרגל חגיגות ה-70 לישראל. בנוסף יצאה בטלוויזיה החינוכית תוכנית בשם "שירת הסטיקר", המספרת על ההיסטוריה מאחורי סטיקרים שונים ומביאה את הדעות של המרואיינים בעניינם.
ב-20 במאי 2019 הוציאה הלהקה גרסה מחודשת של השיר כהצדעה לעמותות בישראל הפועלות בהתנדבות. שבו השתתפו בין היתר פלד, גל ניסמן, עמרי גליקמן, דני סנדרסון, רונה קינן, תומר יוסף ועוד.
הסטיקרים

ימין:
"אין שלום עם ערבים"
"אין ערבים – אין פיגועים"
"השמאל עוזר לערבים"
"ביבי טוב ליהודים"
"פושעי אוסלו לדין"
"הכל בגללך, חבר" (יחד עם משפט זה משולב בשיר צליל של דריכת אקדח)
"כהנא צדק"
"העם עם הגולן"
"העם עם הטרנספר"
"אל תתנו להם רובים"
"חברון אבות שלום"
"חברון מאז ולתמיד"
"עקירת יישובים מפלגת את העם"
"יש"ע זה כאן"
"בג"ץ מסכן יהודים"
"אחים לא מפקירים"
"יש לי ביטחון בשלום של שרון"
"CNN משקר"
שמאל:
"דור שלם דורש שלום"
"עם חזק עושה שלום"
"חבר, אתה חסר"
"אין לנו ילדים למלחמות מיותרות"
"אנחנו כאן והם שם"
"סחתיין על השלום, תודה על הביטחון"
מיליטריזם:
"קרבי זה הכי, אחי"
"גיוס לכולם, פטור לכולם"
"תנו לצה"ל לנצח"
"תנו לצה"ל לכסח"
דת:
"הקדוש ברוך הוא, אנחנו בוחרים בך" (ולאחר מכן אומרים "בחירה ישירה זה רע")
"הקדוש ברוך הוא, אנחנו קנאים לך" (ולאחר מכן אומרים "ימותו הקנאים")
"ברוך השם, אני נושם"
"יחי המלך המשיח"
"אין שום ייאוש בעולם" (פרפרזה על דברי רבי נחמן מברסלב)
"נ נח נחמ נחמן מאומן"
"אבא תרחם, אבא תרחם"
"ברוך אתה ה'" (בשיר הקלטה מהבר מצווה של חבר הלהקה גיא מר)
"מדינת הלכה – הלְכה המדינה"
"קוראים לי נחמן ואני מגמגם" (המילה "מגמגם" נאמרת בגימגום - כסאטירה לסיסמה "נ נח נחמ נחמן מאומן")
"No Fear, משיח בעיר"
חברה:
"מוות לבוגדים"
"צריך מנהיג חזק"
"תנו לחיות לחיות"
"טסט בירכא"
"מי שנולד הרוויח" (סיסמה שנטבעה על ידי חברי להקת שוטי הנבואה והתפרסמה בסטיקר שליווה את צאת אלבומם הראשון)
"מי שלא נולד הפסיד"
"כמה רוע אפשר לבלוע"
"מוות לערכים" (במקור, בסטיקר שממנו נלקח הביטוי, נכתב "מוות לערבים", אך גרוסמן שינה את מילותיו ל"מוות לערכים" לבקשת חברי הלהקה)
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ישראל | המצעד העברי השבועי של רשת ג' | 1 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  ישראל | המצעד השנתי השבועי של רשת ג' | 3 |  |
|  ישראל | המצעד הרשמי של גלגלצ | 2 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  ישראל | פסקול העשור | 14 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ישראל | המצעד של המדינה | 151 |  |
|  ישראל | מצעד שירי המחאה הישראליים | 1 |  |
נתוני מכירות

| מדינה | תואר | מכירות |
| --- | --- | --- |
| ישראל (IFPI) | פלטינה | 40,000 |
הערות שוליים

↑  מאיה קוסובר (עורכת ומגישה), שירת הסטיקר | הדג נחש, בפודקאסט "שיר אחד", 10 במאי 2018, אתר תאגיד השידור הישראלי (כאן).
↑  דני ספקטור, בכבוד שלהם, באתר ynet, 9 במרץ 2016.
↑   הדג נחש – שירת הסטיקר, סרטון  באתר יוטיוב.
↑  שירת הסטיקר באתר "פזמונט".
↑  שיר השנה: "שירת הסטיקר", באתר ynet, 15 בספטמבר 2004.
↑  שירת הסטיקר - הכי מושמע ב-2004, באתר וואלה, 25 בינואר 2005; "שירת הסטיקר" - השיר העברי המושמע ביותר בשנת 2004, באתר הארץ, 26 בינואר 2005.
1 2  אורנה יפת, סלקום תעניק לאמנים רינגטון זהב ורינגטון פלטינה, באתר ynet, 9 בפברואר 2005
↑  "שירת הסטיקר" - הדג נחש, מצעד "70 עד כאן", בעמוד הפייסבוק של כאן גימל, 19 באפריל 2018.
↑  הדג נחש בחידוש מיוחד ללהיט הגדול שלהם, באתר כיפה
↑  הסטיקר המקורי היה "עקירת יישובים קורעת את העם"
↑  מתייחס לכרזות "המשיח עכשיו" שהפיץ התמהוני דוד גולדנר/מקפאייל בשנות ה-80 וה90
| הדג נחש |
| --- | --- | --- |
שאנן סטריט • גיא מר • דודוש קלמס • משה אסרף • יאיא כהן אהרונוב • שלומי אלון
| אלבומי אולפן | המכונה של הגרוב • לזוז • חומר מקומי • בעזרת הג'אם • 6 • זמן להתעורר • שותפים בעם • וולקאם טו איזראל • דג לייף |  |
| אלבומי הופעה | הדג נחש LIVE • הדג נחש ותזמורת המהפכה - בהופעה חיה |  |
| סינגלים | "מספרים" • "שירת הסטיקר" • "הנה אני בא" • "עוד אח אחד" • "קובלנה על מפלגות ישראל" • "זמן להתעורר" • "יום שישי" • "תן לי מנגינה" • "בומבה" |  |
| פרס עמ"י |
| --- | --- | --- |
| תגלית השנה | מאיה בוסקילה (פריצת השנה, 2005) • שירי מימון (זינוק השנה, 2006) • בית הבובות (תגלית השנה, 2006) • קרן פלס (2007) • רן דנקר ועילי בוטנר (2008) |  |
| זמר השנה | אהוד בנאי (2005) • עברי לידר (2006) • הראל סקעת (2007) • עידן יניב (2008) |  |
| זמרת השנה | מאיה בוסקילה (2005) • מירי מסיקה (2006) • נינט טייב (2007) • מירי מסיקה (2008) |  |
| הרכב השנה | הדג נחש (2005) • בית הבובות (2006) • סינרגיה (2007) • סינרגיה (2008) |  |
| אלבום השנה | ענה לי (2005) • מטרופולין (2006) • בעזרת הג'אם (2007) • פורטה (2008) |  |
| שיר השנה | "מי אוהב אותך יותר ממני" - ארקדי דוכין (2005) • "הוא" - איזבו ושוטי הנבואה (2006) • "ואת" - הראל סקעת (2007) • "זה ששומר עליי" - שרית חדד; "בואי נעזוב" - רן דנקר ועילי בוטנר (2008) |  |
| קליפ השנה | "שירת הסטיקר" - הדג נחש (2005) • "Perfect Cure" ‏- My Second Surprise‏ (2006) • "עם הזמן" - אביב גפן (2007) • "מכונת השירים הגדולה" - חמי רודנר (2008) |  |
| במאי השנה | ליאור מולכו (2005) • עמית עייני וקובי פלשמן (2006) • אסף בילט (2007) |  |
| תרומה מיוחדת למוזיקה העברית | שמוליק קראוס (2005) • אריק איינשטיין (2006) • שלמה ארצי (2008) |  |
| קטגוריות נוספות | די.וי.די השנה: משינה (2005) • "שבלול" - חבורת לול (2006) • מלחין השנה: ארקדי דוכין (2005) • תמלילן השנה: אהוד בנאי (2005) • צלם הקליפים של השנה: ניתאי נצר (2005) • מופע השנה: עברי לידר (2006) • חביבי הקהל: סינרגיה (2008) |  |
יוזף פון שטרנברג

| --- | --- |

יוזף פון שטרנברג עם השחקנית ג'נט לי, 1957
 לידה:  29 במאי 1894 וינה, האימפריה האוסטרו-הונגרית 
 פטירה:  22 בדצמבר 1969 (בגיל 75) הוליווד, ארצות הברית 
 מקום קבורה:  בית הקברות ווסטווד וילג' 
 מדינה:  ארצות הברית, אוסטריה 
 מקום לימודים:  תיכון ג'מייקה 
 בן או בת זוג:  Riza Royce 
 מספר צאצאים:  1 
 פרסים והוקרה:  פרס הקולנוע הגרמני  כוכב בשדרת הכוכבים בהוליווד 
 פרופיל ב-IMDb
 
יוזף פון שטרנברג (בגרמנית: Josef von Sternberg; ‏ 29 במאי 1894 – 22 בדצמבר 1969) היה במאי קולנוע יהודי-אוסטרי-אמריקאי. ב-1930 ביים את הסרט המדבר הגרמני הראשון ואחד הסרטים המדברים האירופאים הראשונים, "המלאך הכחול", עם אמיל יאנינגס ומרלן דיטריך. פון שטרנברג היה הבמאי הראשון שנתן לדיטריך תפקיד ראשי ובעקבות הצלחת "המלאך הכחול" זכה יחד עמה לחוזה בחברת סרטי פרמאונט בהוליווד במסגרתו הפיקו השניים שישה סרטים משותפים.